تورکیه جمهوریتی جمهور باشلیغی رجب طیب ایردوغان تورکیه نینگ قطرده گی عسکری موجودیتی نینگ برچه منطقه نینگ بردملیگی و تینچ لیگی گه حصه قوشگن لیگینی ایتدی.
جمهور باشلیغی ایردوغان قطرده انگلیس تیلیده نشر ایتیلگن The Peninsula گزیته سیده گی بیاناتیده تورکیه بیلن قطرنینگ اوزاق تاریخ، مدنی و بشری مناسبتلرگه ایگه بولگن ایککی قرینداش اولکه ایکن لیگینی و بو ایککی اولکه نینگ اقتصادی، صنایع، مدافعه، خوفسیزلیک، سرمایه کیریتیش و انرژی کبی کینگ  کولملی بیر ساحه ده ستراتیژیک مناسبتی بولگن لیگینی افاده ایتدی.
تورکیه نینگ قطرده گی عسکری موجودیتی نینگ نه فقط قطرنینگ برچه کورفز منطقه سی نینگ بردملیگی و تینچ لیگی گه حصه قوشگن لیگینی ایتگن ایردوغان جنابلری بحران یراتماقچی بولگنلردن تشقری هیچ کیم نینگ تورکیه نینگ قطرده گی عسکری موجودیتیدن راحتسیز بولمس لیگی کیره ک" دیب گپیردی.
ایردوغان تورکیه نینگ سوریه بوییچه سیاستی و تروریزم گه قرشی کوره ش عملیاتلری بیلن تیگیشلی سوالگه شونقه جواب بیردی. تورکیه نینگ سوریه توپراقلریده دایمی قالمس لیگینی هیچ کیم نینگ توپراغی گه کوز قویمه گن لیگینی قید ایتدی.
"بحران گه بوتونله ی ییچیم تاپیلگن تقدیرده بیزنینگ هم سوریه ده گی موجودیتیمیز اداغگه ییتیب باره دی" دیدی.
ایردوغان تورکیه نینگ ترور تشکیلاتلریگه قره ته قرارلی بیر کوره ش آلیب بارگن لیگینی ایتدی.
جمهور باشلیغی ایردوغان لیبیا بیلن تیگیشلی اوله راق بو اولکه ده مشروعیت نینگ یوتوق قازانه جگینی تونترووچیلرنینگ اوتیله جگینی تیلگه آلدی.
"تورکیه نینگ تشبثلری بیلن اولکه ده سکونت تامین ایتیلدی و شونده ی بولیب یوزه گه بیر فرصت چیقیب قالدی. هم لیبیا همده منطقه تینچ لیگینی و برقرارلیگینی قوریقله یه دیگن بو فرصت نی قولدن بیرمس لیک کیره ک" دیدی.
ایردوغان جنابلری، شرقی اورته ییر دینگیزیده گی ینگی لیکلر بیلن تیگیشلی ایسه تورکیه نینگ هردایم منطقه نینگ بای لیکلری نینگ قیرغاق اولکه لر تامانیدن حقانیت بیلن تقسیم قیلیب آلیشی طرفداری ایکن لیگینی بونی برچه دیپلوماتیک تشبثلریده تیلگه آلگن لیگینی اورغوله دی.
اژه و اورته ییر دینگیزی مسئله سی نینگ تورکیه نینگ هیچ کیینگه قیتمه یه دیگن مسئله ایکن لیگینی اورغوله گن ایردوغان "تورکیه بیلن شمالی قبرس تورک جمهوریتی یوق دیب سنلگن و قیرغاقلریگه چیتلنتیریلگن هیچ بیر ییچیم یولینی قبول قیلمه گن لیگیمیزنی برچه پلاتفورملرده تیلگه آلدیک و ایتیش گه دوام ایته میز. حق و منفعتلریمیزنی هردایم هر جایده قوریقلش گه، مدافعه قیلیش گه قرارلی بیر شکلده دوام ایته میز. شرقی اورته ییر دینگیزیده گی قرارلی لیگیمیزنی کورگنلر و اولکه میزگه قره ته معناسیز تهدیدلر و قورقیتوولر بیلن کیینگه قیترالمس لیکلرینی کورگنلر ایندی دیالوگ چقیریق لریمیزگه قولاق سالیش گه باشله دی" دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
